สวัสดีค้ะคุณ.. พอดีว่า เดือน ก.ค นี้มีประจำเดือนเมื่อวันที่ 10-11-12 แล้ววันที่13ตอนกลางวันก็มากระปริบกระปรอยใกล้จะหมด ซึ่งวันที่13เป็นคืนที่มีเพศสัมพันเข้าใจว่ามีเพศสัมพันขณะเป็นประจำเดือนจะไม่ท้อง เลยไม่ได้กินยาคุมกำเนิด มีครั้งที่2 วันที่15 ก.ค ตอนกลางคืนวันที่16ก็ไปซื้อยาคุมฉุกเฉินมากิน แล้วก็มีเพศสัมพันล่าสุดวันที่ 19 วันที่20ก็ไปซื้อยาคุมฉุกเฉินมากิน แต่วันที่26มีเลือดออกมา เป็นจุด1จุดเล็กๆ ตอนแลกคิดว่าเป็นประจำเดือนแต่สงสัยว่าทำไม1เดือนมา2ครั้ง แต่ก็ไม่ได้เอะใจเพราะหลังจากเลือดหยดนั้นก็ไม่มีมาอีก พอวันที่27 ตกเย็นๆก็มีเลือดมาประมาน1แผ่นอนามัยเล็กๆเป็นสีแดงน้ำตาลเข้มๆ อยากทราบว่าเป็นไปได้มั้ยค้ะที่จะเป็นเลือดล้างหน้าเด็ก
สวัสดีค่ะ หากประจำเดือนมาวันที่ 10 ก.ค. แล้วได้มีเพศสัมพันธ์ในวันที่ 13 ก.ค. ถือว่ายังมีเพศสัมพันธ์ในระยะปลอดภัย โอกาสในการตั้งครรภ์นั้นมีน้อยมาก คือน้อยกว่า 1%สำหรับการมีเพศสัมพันธ์ในวันที่ 15 ก.ค. ก็ยังถือว่าอยู่ในระยะปลอดภัยเช่นกัน ดังนั้น จริงๆ แล้วจึงไม่ควรทานยาคุมฉุกเฉินโดยไม่จำเป็นค่ะส่วนการมีเพศสัมพันธ์ในวันที่ 19 ก.ค. ถือว่าเลยระยะปลอดภัยไปแล้ว โอกาสในการตั้งครรภ์อาจมีได้ อย่างไรก็ตาม หากได้ทานยาคุมฉุกเฉินไปภายใน 12-24 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85% ค่ะสำหรับเลือดที่ออกในวันที่ 26 และ 27 ก.ค. น่าจะเป็นเลือดที่เกิดจากผลของยาคุมฉุกเฉินได้ ไม่น่าใช่เลือดประจำเดือน ส่วนเลือดล้างหน้าเด็กนั้น จะมีปริมาณน้อยๆ สีแดงจางๆ หรือออกชมพู และจะออกเพียง 1-2 วัน ดังนั้น หากออกนานเกิน 2 วัน ก็ไม่น่าใช่เลือดล้างหน้าเด็กส่วนประจำเดือนนั้น อาจมาช้ากว่ากำหนดได้ หากกังวลใจ ก็อาจลองตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพก็ไม่ถือว่าดีมากนัก หากเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด เป็นต้น